หนูเป็นประจำเดือนมาตั้งแต่ก่อนปี่ใหม่ปี63 จนถึงวันนี้28 ม.ค 63 เป็นมาทุกวันแต่เป็นไม่เยอะพอติดกางเกงในแต่สามสี่วันมานี้เป็นเยอะคะต้องเปลียนผ้าอนามัยตลอดไหลออกเป็นก้อนๆเลยอยากรุ้ว่าสาดหตุเป็นเพราะอะไรคะ หาอนามัยมาแล้วให้ยาบำรุงเลือดมากิน ก่อนหน้านี้ฉีดยาคุมมาตลอดคะ ตอนฉีดยาไม่มีประจำเดือนคะ เพิ่งมาหยุดฉีดเมื่อเดือนกุมภา62 แต่ประจำเดือนพึ่งมาช่วงเดือนธันวาแล้วก็เป็นไม่หยุกเลย ตอนนี้กังวลมากคะ
สวัสดีค่ะ หลังหยุดฉีดยาคุมนั้นไม่น่าจะเป็นสาเหตุทำให้เลือดออกผิดปกติทางช่องคลอดมากผิดปกติค่ะ เพียงแต่ว่าระหว่างฉีดยาคุมอาจช่วยยับยั้งโรคหรือสาเหตุบางอย่างไว้อยู่ สาเหตุเช่น-เนื้องอกมดลูก-ติดโรคติดต่อทางเพศสัมพันธ์เช่นหนองในแท้ หนองในเทียม-เนื้องอกหรือมะเร็งที่ปากมดลูก-การติดเชื้อที่มดลูก ปากมดลูก ช่องคลอด-ภาวะแทรกซ้อนจากการตั้งครรภ์เช่น แท้ง ท้องนอกมดลูก-ความผิดปกติของรังไข่ทำให้ระดับฮอร์โมนเพศผิดปกติ จึงมีเลือดออกระหว่างรอบเดือนแนะนำควรไปพบสูตินรีแพทย์เพื่อหาสาเหตุค่ะ โดยแพทย์อาจซักประวัติเพิ่มเติม ตรวจภายใน ตรวจปัสสาวะดูการตั้งครรภ์และอัลตราซาวน์หน้าท้องดูว่ามีมดลูกหรือรังไข่ผิดปกติหรือไม่ค่ะการดูแลตัวเองเบื้องต้น งดมีเพศสัมพันธ์ไปก่อน ไม่ซื้อยาปรับฮอร์โมนมากินเอง และหากมีเลือดออกมากขึ้นร่วมกับมีก้อนเนื้อปนออกมา ปวดหน่วงท้องน้อย ควรรีบไปพบแพทย์